A Magyar Gyermeksebészeti Társaság és

a Magyar Traumatológus Társaság közös

Gyermek-traumatológiai Szekciója

GYERMEK-TRAUMATOLÓGIAI SPECIALISTA JÁRTASSÁGI VIZSGA KÖVETELMÉNYEI

**A jártassági vizsga célja:**

A gyermek sérült ellátás színvonalának fejlesztésére, a szakemberek elismerésére.

A jelen helyzetben a szakvizsga vagy jogi következményekkel járó jogosító (licence) vizsga nem hozható létre, de a jövőt illetően törekedni kell a jártassági vizsga hivatalos elismertetésére.

**1. Az elméleti követelményeket** az alábbi pontokban határoztuk meg:

* A gyermekkori élettani és kórélettani ismeretek
* A trauma mechanizmusainak ismerete
* A gyermek vázrendszer fejlődés biológiai ismerete
* A diagnosztikai lehetőségek, ezek eredményeinek értékelése rtg CT, UH labor
* Sürgősségi ellátás, életveszély elhárítás
* Konzervatív kezelés, lehetőségei módjai, határai
* Műtéti kezelés lehetőségei módjai, szövődményei

**2. Előzetes követelmények:**

* GYERMEKSEBÉSZETI vagy
* TRAUMATOLÓGIA ill. ORTOPÉD TRAUMATOLÓGIAI alapképzettség
* 2 év gyermeksérült ellátásban szerzett tapasztalat
* 2 ajánló vagy a közös szekció felkérése

**Tanfolyami feltételek:**

* 1 speciális life support tanfolyam elvégzése EPLS ATLS ETC ITLS (PTLS
* 1 gyermek traumatológiai tanfolyamon való részvétel ( hazai vagy külföldi)
* 1 közlemény vagy 3 tudományos előadás (első szerzős)

**Gyakorlati feltétel:**

Nagy forgalmú gyermeksebészeti és gyermek-traumatológiai osztályon szerzett gyakorlat

Alternatív megoldások tervét előzetes véleményezésre el kell küldeni a Vizsgabizottságnak, a gyakorlat letöltése után pedig a teljesítményt bemutatni a Bizottságnak.

6 eset bemutatás ppt prezentációban

**Gyakorlati követelmények kötelező teljesíteni (0-14 éves korú gyermekeken)**:

* fedett repozíció + gipszrögzítés                               30
* ESIN                                                                          20
* percutan tűzés:                                                          20
* Mininiv. csavarozás                                                  3
* ORIF,                                                                        5
* kézsérülés( képletsérülés)                                        5
* fixateur externe                                                         2

**Gyakorlati követelmények: Opciós műtétek** 50 pont összegyűjtése a cél

* polytraumatizált gyermek kezelése
* Súlyos koponya, gerincsérült kezelése
* Súlyos mellkas sérült kezelése
* Súlyos hasi sérült kezelése
* 10%.nál nagyobb, mély égés kezelése
* Kiterjedt lágyrész sérülés kezelése
* Súlyos ízületi sérült ellátása arthoscopos technikával

A kezelés lehet műtéti vagy konzervatív:    ha a kezelést Ő vezeti (operatőr) akkor 5 pont,

ha a kezelésben részt vett (asszisztált) 2 pont

Az elméleti vizsga részeként a jelöltek az eseteket röviden ismertetik a döntési pontok rövid bemutatásával (mit?,miért?,mikor?).

Mivel opciós műtéteket (pl koponyasérülés, égés) nem minden osztályon végeznek, a kötelező műtetek többletvállalásával, ki lehet váltani az opciós műtétekre számolt 50 pont felét. Ha tehát valaki a kötelező 20 ESIN és 5 kézműtét mellett további 10 ESIN-t és 3 kézsérülést operál, akkor további 5-5 pontot könyvelhet el, és ezzel csökkentheti az opciós műtétnél megkívánt 50 pontot.

**Elméleti vizsga** vizsgabizottság előtt, témakörök, eset megbeszélések alapján, minél gyakorlatiasabb formában.

A vizsga során megbeszélésre kerülnek a jelölt által kezelt és bemutatott esetek, a vizsgabizottság által prezentált betegek mellett a sérültek perioperatív ellátása, élettani következmények korrekciója is.

A még nyitva maradt, vagy a beindulás során felmerülő kérdéseket a Vizsgabizottság a két Társaság oktatási bizottságának bevonásával és egyetértésével tisztázza.

A vizsgabizottság lehetséges tagjai, minimum 3 fő:

Dr. Ács Géza

Dr. Hargitai Ernő

Dr. Kiss Ákos Levente

Dr. Kassai Tamás